

АГЕНЦИЈА ЗА ПРОСТОРНО ПЛАНИРАЊЕ И УРБАНИЗАМ РЕПУБЛИКЕ СРБИЈЕ

у складу са чланом 45а Закона о планирању и изградњи („Службени гласник РС”, бр. 72/09, 81/09 - исправка, 64/10 - УС, 24/11, 121/12, 42/13 - УС, 50/13 - УС, 98/13 - УС, 132/14, 145/14, 83/18, 31/19, 37/19, 9/20, 52/21 и 62/23)

**оглашава**

**РАНИ ЈАВНИ УВИД**

поводом израде

ПРОСТОРНОГ ПЛАНА ПОДРУЧЈА ПОСЕБНЕ НАМЕНЕ ИНФРАСТРУКТУРНОГ КОРИДОРА ВИСОКОНАПОНСКОГ ДАЛЕКОВОДА 110kV ТС ЈАГОДИНА 4 – ТС СТЕЊЕВАЦ

Одлука о изради Просторног плана подручја посебне намене инфраструктурног коридора високонапонског далековода 110kV ТС Јагодина 4 – ТС Стењевац је објављена у „Службеном гласнику РС”, број 85/23.

**Рани јавни увид одржаће се** **у трајању од 15 дана од 10. јуна до 25. јуна 2024. године,** на званичним интернет страницама министарства надлежног за послове просторног планирања и јединица локалних самоуправа у обухвату планског документа, односно у згради скупштине Града Јагодине, као и у зградама скупштина општина Ћуприја и Деспотовац.

Агенција за просторно планирање и урбанизам Републике Србије, организује рани јавни увид у циљу упознавања јавности са општим циљевима и сврхом израде плана, могућим решењима за развој просторне целине, очекиваним ефектима планирања и др.

Правна и физичка лица могу **доставити примедбе и сугестије на изложени материјал у писаној форми** јединицама локалних самоуправа и Агенцији за просторно планирање и урбанизам Републике Србије, Краља Милутина 10а, 11 000 Београд, у току трајања раног јавног увида, **закључно са 25. јуном 2024. године**. Примедбе и сугестије правних и физичких лица које евидентира носилац израде предметног просторног плана могу утицати на планска решења.